বিধানসভা ভোট নিয়ে, হাইকোর্টে জনস্বার্থ মামলা শমীকের, কী আবেদন?

কলকাতা: অবাধ ও সুষ্ঠ নির্বাচনের লক্ষ্যে বুথে বুথে নিরাপত্তা নিয়ে কলকাতা হাইকোর্টের (Calcutta High Court) দ্বারস্থ বিজেপি (BJP)। নিরাপত্তা নবিয়ে হাইকোর্টে মামলা দায়ের করসলেন বিজেপির রাজ্য সভাপতি শমীক ভট্টাচাৰ্য (Samik Bhattacharya)। বিজেপির অভিযোগ, রাজ্যের ৪২ হাজার বুথে আদৌ পর্যাপ্ত নিরাপত্তা নিশ্চিত হচ্ছে কি না, তা নিয়ে গুরুতর সংশয়। সেই কারণে জাতীয় নির্বাচন কমিশনকে (Election Commission) নতুন করে সমীক্ষা করানোর আর্জি জানিয়েছে বিজেপি।পাল্টা আদালতের প্রশ্ন, ৪২ হাজার বুথে নিরাপত্তা চাইছেন তাহলে কি জাতীয় নির্বাচন কমিশনের ওপরে ভরসা নেই? বিজেপির আইনজীবী জানান, ভরসা আছে নিরাপত্তা সুনিশ্চিত করতেই এই আবেদন। আমাদেরও BLO ফোন করছে তাদের ওপর চাপ সৃষ্টি করছে ভুয়ো নথি দেওয়ার জন্য।

জেপির বক্তব্য, অতীতে একাধিক ভোটে হিংসা ও অনিয়মের অভিযোগ উঠেছে। তাই আগাম সতর্কতা হিসেবেই এই মামলা। রাজ্যের সংবেদনশীল বুথগুলিতে বাড়তি কেন্দ্রীয় বাহিনী মোতায়েন (Deployment of Central Forces), সিসিটিভি নজরদারি ও নিরপেক্ষ সমীক্ষার মাধ্যমে প্রকৃত পরিস্থিতি জানতে চায় তারা। এদিন আদালতে শমীক ভট্টাচাৰ্য জাজান, সব বুথে ১০০ শতাংশ নিরাপত্তা নিশ্চিত করতে জাতীয় নির্বাচন কমিশনকে সার্ভে করতে হবে। যে কোম্পানি সার্ভে করছিল সে চলে গেছে নতুন করে সার্ভের জন্য এজেন্সি নিয়োগ করতে হবে কমিশন এসআইআর নিয়ে ব্যস্ত আছে। বুথের সমীক্ষা নিয়ে ম্যাকেনটোক্স বার্ন ৬’মাস আগে ছেড়ে চলে গিয়েছে। রাজ্য যদি নতুন কোন এজেন্সিকে না নিয়ে আসতে পারে তাহলে কেন্দ্রীয় সরকার নতুন এজেন্সি কে নিয়ে আসুক। নির্বাচনের সময় যেকোনও বুথে নিরাপত্তা সুনিশ্চিত করতে জনস্বার্থ মামল দায়ের। যে কোম্পানি এই কাজ করছিল তারা কিছু না জানিয়ে চলে গেলো। কেনও তারা চলে গেল সেটা জানা দরকার। সব বুথে বুথ পর্যবেক্ষক রেখে পর্যবেক্ষণ করাতে হবে

আরও পড়ুন: SIR নিয়ে সুপ্রিম কোর্টে দ্রুত শুনানির আবেদন, কী জানাল শীর্ষ আদালত?

বিজেপির আরও জানায়, পশ্চিমবঙ্গে কোনও ভোট নিরামিষ হয় না। পশ্চিমবঙ্গে কিভাবে ভোট হয় সবাই জানে কেন্দ্রীয় বাহিনীর তো বাইরে থাকে কিন্তু ভিতরে কিভাবে অত্যাচার করা হয় । মধ্য কলকাতা একটা জায়গায় বোমা ফেটে পা উড়ে গেলো রাজ্য নির্বাচন কমিশন বললেন চকলেট বোম এর মত একটা বোম ফেটেছে। BLO-দের বাধ্য করা হচ্ছে ভুল তথ্য দিতে। আমাদের BLO-রা ফোন করে বলছে তারা কিভাবে কাজ করছে। ফিরহাদ হাকিম তো অবারিত দ্বার উন্মুক্ত করে রেখেছে। জ্যোতি বসু,বুদ্ধদেব ভট্টাচার্য বলতেন বিহার , উত্তরপ্রদেশ দেখুন আমাদের দিকে আঙুল তোলার আগে বিহারে উত্তরপ্রদেশ এ কিভাবে ভোট হয় দেখতে বলত সিপিআইএম ।এখন অন্যরা পশ্চিমবঙ্গ কে দেখিয়ে বলে কিভাবে সন্ত্রশমূলক ভোট হয় দেখুন।যদিও আদালত এখনও কোনও চূড়ান্ত নির্দেশ দেয়নি। শুনানি শেষে বেঞ্চ জানায়, বিষয়টি অত্যন্ত গুরুত্বপূর্ণ এবং জাতীয় নির্বাচন কমিশনের মতামত শোনা জরুরি। ফলে কমিশনকে নোটিস পাঠিয়ে তাদের বক্তব্য জানতে চাওয়া হতে পারে।